# 26 LET SLOVENSKEGA EKOLOŠKEGA GIBANJA

# 

# ZVEZA EKOLOŠKIH GIBANJ SLOVENIJE-ZEG

Cesta krških žrtev 53, 8270 Krško

Spletna stran: www.gospodarnoinodgovorno.si

[www.zeg.si](http://www.zeg.si)

e.pošta: [zegslo20@gmail.com](mailto:zegslo20@gmail.com)

Številka: 86 /18

Datum: 20.6.2018

**DNEVNIK**

**Uredništvo**

**pisma@dnevnik.si**

# ZADEVA : ODZIV ZEG-a NA ČLANEK , Dnevnik dne 21.6.2018

**»Šole uporabo mobilnikov določajo vsaka po svoje« -izobraževanje /telefoni v šolah**

**TEKST:**

V Zvezi ekoloških gibanj Slovenije – ZEG pozdravljamo medijsko pobudo o francoski praksi prepovedi uporabe mobilnih telefonov v šolah ter prenosu te prakse v slovenski prostor. Ni nas presenetilo odklonilno mnenje slovenske oblasti in nekaterih šolnikov, da takšnega zakona pri nas ne potrebujemo. V ZEG-u smatramo, da je v ozadju tega strah politike in mobilnega »lobija« ,da bi morali spremeniti dosedanjo politiko na področju neionizirnih sevanj. Ves čas opozarjamo na prisoten okoljski problem neionizirnih sevanj , pretirani rabi mobilnih telefonov pri mladih , starih do 12 let ter postavitvi baznih antenskih postaj (BAT) v neposredni bližini vrtcev, šol, igrišč (1. cona varovanja). ZEG opozarja na dejstvo, da so v javnosti dnevno prisotna promocijsko - reklamne ponudbe, kjer slovenski operaterji mobilne telefonije agresivno priporočajo staršem nakupe poceni paketov GPS/GSM naprav za otroke. Številni neodvisni tuji strokovnjaki in institucije (WHO, SCEHNIR , Univerze v ZDA, Avstraliji, Franciji, Belgiji, Švedskem, Rusiji,…),ugledni doktorji medicinske znanosti pa obenem resno opozarjajo na problem prevelike rabe mobilnih telefonov pri otrocih. Prav tako na vpliv EMS na zdravje človeka, posebej mladih v Sloveniji zadnji čas javno opozarjajo prof. dr. Tamara Lah Turnšek, dr. Metoda Dodič-Fikfak, dr. medicine in dr. Peter Papuga, dr. medicine ter še številni drugi neodvisni strokovnjaki .

ZEG poziva vlado in njuni resorni ministrstvi za zdravje , okolje in prostor , da resno proučita to okoljsko - zdravstveno problematiko , zaščitita slovenske otroke pred možnimi obolenji neionizirnih sevanj in takoj pripravijo novelo zakonodaje »Uredbe o elektromagnetnem sevanju v naravnem in življenjskem okolju iz leta 1996 », ki bo že vključevala pozitivno prakso o EMS razvitih držav sveta in EU na tem področju.

Glede na izredno visoke sevalne obremenitve bi bilo potrebno razmisliti o takojšnji odstranitvi in prestavitvi nekaterih mobilnih baznih postaj in usmerjenosti mobilnih anten, tako da ne bodo več direktno ogrožale najšibkejšega in sevanju najbolj ranljivega prebivalstva – otrok v vzgojno varstvenih institucijah. Od približno dva milijona naročnikov mobilnih telefonov , po neuradnih podatkih ZEG-a, ima GSM vsak četrti Slovenec, ki še ni dopolnil 18 let. Starše bo v šolah in preko medijev potrebno poučiti, da je lahko prezgodna in prepogosta raba mobilnega telefona za mladino do 12 let škodljiva za zdravje otrok. Poudarjamo, da so v tujini (ZDA, Francija, Nemčija,Švedska) v nekaterih šolah in javno izobraževalnih institucijah že prepovedali uporabo brezžičnega lokalnega omrežja (WLAN) in mobilnih telefonov, medtem ko mobilne bazne postaje sploh ne postavljajo več v bližino vrtcev in šol. O podobnih ukrepih bi tako lahko začele razmišljati tudi pristojne vladne institucije v Sloveniji. Kot je pri nas namreč praksa, se stvari začno premikati šele takrat, ko je velikokrat za marsikoga že prepozno.

Karel Lipič, predsednik ZEG